కోళ్ల అప్పలనాయుడు

కోళ్ల అప్పలనాయుడు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన  ఉత్తర పల్లి శాసనసభ నియోజకవర్గం నుండి  ఏడుసార్లు ఎమ్మెల్యేగా గెలిచి మంత్రిగా పని చేశాడు.
రాజకీయ జీవితం
కోళ్ల అప్పలనాయుడు  1962లో జరిగిన ఆంధ్రప్రదేశ్ శాసనసభ ఎన్నికల్లో రేవిడి నియోజకవర్గం నుండి,  ఆ తరువాత  1967లో శృంగవరపుకోట నియోజకవర్గం నుండి స్వతంత్ర అభ్యర్ధిగా పోటీ చేసి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత తెలుగుదేశం పార్టీలో చేరి 1983 నుండి 2004 వరకు ఉత్తరాపల్లి శాసనసభ నియోజకవర్గం ఎమ్మెల్యేగా ఎన్నికై 1985, 1989లో ఎన్టీఆర్ మంత్రివర్గంలో  దేవాదాయ శాఖ మంత్రిగా, 1999లో అసెంబ్లీ ప్రొటెం స్పీకర్‌గా పని చేశాడు.

మరణం
కోళ్ల అప్పలనాయుడు అస్వస్థతకు గురై విశాఖపట్నంలోని సెవెన్‌హిల్స్ ఆస్పత్రిలో చికిత్స పొందుతూ ఆరోగ్య పరిస్థితి విషమించి 2014 ఆగష్టు 10న మరణించాడు. ఆయనకు భార్య, ఐదుగురు కుమార్తెలు, ఒక కుమారుడు ఉన్నారు.

మూలాలు

వర్గం:ఆంధ్రప్రదేశ్ శాసన సభ్యులు (1985)